הבחירות לנשיאות ארצות הברית 2024

הבחירות לנשיאות ארצות הברית ב-2024 ייערכו ביום שלישי, 5 בנובמבר 2024. בחירות אלו יהיו הבחירות לנשיאות ארצות הברית ה-60 במספר, והראשונות שיערכו לאחר מפקד האוכלוסין של ארצות הברית ב-2020. ג'ו ביידן, נשיא ארצות הברית המכהן, הצהיר על כוונתו להתמודד בבחירות אלה לכהונה שנייה, לצד סגניתו קמלה האריס, אולם טרם הכריז על כך באופן רשמי.

הזוכה בבחירות לנשיאות 2024 עתיד להישבע לתפקיד ב-20 בינואר 2025.

רקע כללי

הליך הבחירה 
סעיף 2 של חוקת ארצות הברית קובע כי מי שרוצה להיבחר לתפקיד הנשיא מחויב להיות אזרח יליד ארצות הברית, בן 35 שנים ומעלה ותושב ארצות הברית לפחות 14 שנים. המועמדים לנשיאות מבקשים בדרך כלל את תמיכתה של אחת מהמפלגות בפוליטיקה האמריקאית. המועמד לנשיאות בוחר את סגנו (למעט במפלגה הליברטריאנית, הממנה את מועמדה לתפקיד סגן הנשיא על ידי הצבעה של כמה אנשים ולא על ידי העדפת מועמד המפלגה לנשיאות). הבחירות הכלליות בנובמבר הן גם בחירות עקיפות, שבהן מצביעים הבוחרים בעד רשימת חברים לחבר האלקטורים. אלה בוחרים ישירות את הנשיא וסגנו.

הבחירות לנשיאות ארצות הברית הן בחירות עקיפות. נשיא ארצות הברית וסגנו נבחרים על-ידי קבוצת אנשים שנקראת "חבר האלקטורים", אשר מייצגים כל אחת ממדינות ארצות הברית (ובנוסף את מחוז קולומביה), בהתאם לגודל אוכלוסייתה. מספר האלקטורים שאותם זכאית כל מדינה לשלוח נקבע על-פי מספר האנשים המייצגים אותה בקונגרס (דהיינו בסנאט ובבית הנבחרים גם יחד, לדוגמה: את מדינת טקסס מייצגים שני סנאטורים ועוד 38 חברים בבית הנבחרים, ולכן היא זכאית לשלוח 40 אלקטורים). לאחר הבחירות מתכנסים האלקטורים במדינותיהם ומצביעים עבור מועמדיהם לנשיא ולסגן הנשיא. לאחר מכן נשלחות ההצבעות לקונגרס, והן נספרות בפניו בידי נשיא הסנאט (סגן נשיא ארצות הברית). המועמד שקיבל את קולותיהם של רוב האלקטורים – הוא הנבחר, כאשר בחירת הנשיא ובחירת סגן הנשיא הן נפרדות.

האלקטורים מכל מדינה מצביעים למועמדים בהתאם לתוצאות הבחירות באותה המדינה. אם רוב המצביעים הצביעו בעד המועמדים ממפלגה מסוימת - כל האלקטורים מאותה המדינה יצביעו לאותם המועמדים, בלי קשר להשקפותיהם האישיות, ובלי קשר לספירת הקולות הכוללת. ישנן מדינות אשר מקיימות בחירות לנשיאות לפי מחוזות בחירה פנימיים, ובכך מאפשרות ייצוג גבוה יותר לאזרחיהן, דוגמת מיין.

התיקון ה-25 לחוקת ארצות הברית קובע כי אדם לא יכול להיבחר לנשיאות יותר מפעמיים.

מפקד האוכלוסין של 2020 
בהתאם להוראות החוקה, מתקיים בארצות הברית אחת לעשור מפקד אוכלוסין כללי, אשר תוצאותיו קובעות את חלוקת המושבים בבית הנבחרים עבור כל מדינה, ובכך משפיעות גם על הקצאת האלקטורים שכל מדינה תהיה זכאית לשלוח. מפקד האוכלוסין האחרון התקיים בשנת 2020, ותוצאותיו ישמשו בבחירות של 2024 ו-2028.

השינויים שחלו במספרי האלקטורים
מפקד האוכלוסין האמריקני של 2020 שינה את חלוקת האלקטורים בבחירות לנשיאות שייערכו בארצות הברית בשנת 2024 ובשנת 2028 במדינות המפורטות להלן.

מועמדים

המפלגה הדמוקרטית 
הנשיא המכהן, ג'ו ביידן, חבר המפלגה הדמוקרטית, הצהיר על כוונתו להתמודד לתפקיד לקדנציה השנייה בבחירות אלו. ביידן הוא הנשיא המכהן המבוגר ביותר. ביום השבעתו היה בן 78 וחודשיים. אם יבחר לכהונה שנייה, ביום השבעתו יהיה בן 82.

מועמדים שהכריזו על התמודדותם

מועמדים אפשריים 
 פיט בוטיג'ג', מזכיר התחבורה של ארצות הברית ה-19 (2021–הווה), ראש העיר סאות' בנד באינדיאנה וקצין בצי האמריקני. היה מועמד ב, אך פרש מהמירוץ במרץ אותה השנה.
סטייסי אברמס – חברת בית הנבחרים של ג'ורג'יה בין השנים 2007–2017, ומנהיגת המיעוט החל מ-2011. התמודדה ב-2018 וב-2022 על תפקיד מושלת ג'ורג'יה.

המפלגה הרפובליקנית 
דונלד טראמפ הפסיד לג'ו ביידן בבחירות 2020, ולאחר מכן הודח על ידי בית הנבחרים בפעם השנייה. הוא זוכה בשנית במשפט ההדחה השני בסנאט, ולכן כשיר להתמודד שוב בבחירות 2024. אם ייבחר, הוא יהיה הנשיא השני שכיהן בשתי קדנציות לא רצופות (הראשון היה גרובר קליבלנד).

מועמדים שהכריזו על התמודדותם

מועמדים שהסירו את מועמדותם

מועמדים אפשריים 
 טד קרוז, חבר הסנאט של ארצות הברית מטעם מדינת טקסס, ויריבו של טראמפ בבחירות המקדימות לנשיאות ארצות הברית במפלגה הרפובליקנית 2016.
 מאט גייטס, חבר בית הנבחרים של ארצות הברית מטעם מחוז הקונגרס הראשון של מדינת פלורידה.
 אדם קינזינגר, חבר בית הנבחרים של ארצות הברית מטעם המחוז ה-16 של אילינוי (החל מ-2011).
 מרג'ורי טיילור גרין, חברת בית הנבחרים של ארצות הברית מטעם מחוז הקונגרס ה-14 של ג'ורג'יה.
 גרג אבוט – מושל טקסס (החל מ-2015).
 דונלד טראמפ ג'וניור – בנו הבכור של דונלד טראמפ, סגן נשיא בכיר בתאגיד ניהול הנכסים ארגון טראמפ.
ג'וף דנקן – איש עסקים וסגן מושל ג'ורג'יה (החל מ-2019).
כריס סנונו – מושל ניו המפשייר (החל מ-2017).

המפלגה הליברטריאנית

מועמדים שהכריזו על מועמדותם 

 ג'ייקוב הורנברגר, עורך דין ומייסד ארגון "החופש לחיות". הכריז על מועמדותו ב-20 בפברואר 2023.
 לארס מפסטד, נשיא חברת "Fupa Games". הכריז על מועמדותו ב-23 במרץ 2023.
 צ'ייס אוליבר, יו"ר המפלגה לשעבר בג'ורג'יה (2016-2017). הכריז על מועמדותו ב-5 באפריל 2023.
 מייק טר מאט, כלכלן וקצין משטרה. הכריז על מועמדותו ב-18 באפריל 2023.

עצמאיים

הכריזו על גילוי עניין בהתמודדות 

 קניה וסט, זמר וראפר. התמודד בבחירות 2020.
 אפרומן, זמר וראפר.

מועמדים אפשריים 

 טולסי גבארד, חברת בית הנבחרים מטעם הוואי לשעבר וחברת המפלגה הדמוקרטית לשעבר.
 האווי הוקינס, פעיל סביבה שהתמודד בבחירות 2020 מטעם מפלגת הירוקים. 
 לארי הוגאן, מושל מרילנד (2015-2023), חבר המפלגה הרפובליקנית. 
 ג'ו מנצ'ין, סנטאור מטעם וירג'יניה המערבית (2010-הווה), חבר המפלגה הדמוקרטית.

הבחירות המקדימות

המפלגה הרפובליקנית

עימותים 

 ב-23 באוגוסט 2023 נערך עימות הבחירות הראשון של הבחירות המקדימות במפלגה הרפובליקנית, בו נכחו 8 מועמדים. העימות נערך בפייסרב פורום, מילווקי, ויסקונסין והונחה על ידי הרשת פוקס ניוז. 
 ב-27 בספטמבר 2023 נערך העימות השני, בו נכחו 7 מועמדים. העימות נערך בספרייה הנשיאותית ע"ש רונלד רייגן, סימי ואלי, קליפורניה. העימות הונחה על ידי פוקס ביזנס . 
 ב-8 בנובמבר 2023 צפוי להיערך העימות השלישי והאחרון בו צפויים לנכוח רוב המועמדים מהעימותים הקודמים. העימות מתכונן להיערך במיאמי, פלורידה.

תוצאות הבחירות המקדימות

המפלגה הדמוקרטית

עימותים 
הוועדה הדמוקרטית הלאומית הביעה תמיכה מלאה במועמדותו של ג'ו ביידן לנשיאות, ונכון לאוקטובר 2023, אין בכוונתה לקיים עימותים רשמיים.

קישורים חיצוניים

הערות שוליים 

2024
2024 בפוליטיקה
ארצות הברית: אירועים עתידיים